ก่อนหน้านี้ ประมาณตั้งแต่ต้นเดือนพฤษภาคม ประจำเดือนไม่มาเลย พอไปหา บอกว่า เราฮอร์โมนเพศชายเยอะ เราควรกินอะไรบำรุงได้บ้างค่ะ เพื่อเพิ่มฮอร์โมนเพศหญิง แล้วเราจะมีลูกยากมากไหมค้ะ
สวัสดีค่ะ ในกรณีเป็นเพศหญิงที่มีฮอร์โมนเพศชายสูงผิดปกตินั้น ควรหาสาเหตุที่เป็นไปได้ก่อนและแก้ไขเช่น-การมีถุงน้ำหลายใบในรังไข่ ทำให้มีประจำเดือนผิดปกติ มีสิว ผิวมัน ขนดก มีบุตรยาก วิธีการรักษาสามารถให้ฮอร์โมนโปรเจสเตอโรน หรือการใช้ยาคุมกำเนิด ร่วมก้บการลดน้ำหนัก-การใช้ยาบางชนิดเช่น ยาอนาบอลิกสเตียรอยด์ หรือยาคุมกำเนิดที่มีโปรเจสเตอโรนอาจทำให้ระดับของฮอร์โมนผันผวน-โรคอ้วน-การเปลี่ยนแปลงของฮอร์โมนในร่างกาย เช่นเข้าสู่วัยทอง-ต่อมหมวกไตทำงานผลิตฮอร์โมนออกมาผิดปกติ-เนื้องอกที่ต่อมใต้สมองดังนั้นควรพบสูตินรีแพทย์เพื่อหาสาเหตุก่อน โดยยังไม่ควรซื้อฮอร์โมนหรือวิตามินเสริมใดๆมารับประทานเอง เนื่องจากอาจทำให้เสี่ยงต่อการตกเลือด หรือการเป็นมะเร็งเยื่อบุโพรงมดลูก มะเร็งเต้านม โรคหัวใจและหลอดเลือดตามมาได้ค่ะ ส่วนการจะมีบุตรยากหรือไม่ก็ขึ้นกับโรคที่เป็นสาเหตุ หากเป็นเกี่ยวกับถุงน้ำหลายใบในรังไข่อาจจะทำให้มีบุตรยากได้ ถ้าไม่ได้รับการรักษาค่ะ